**Egyek Nagyközség Önkormányzata Képviselő-testületének …/2024. (XII.11.) önkormányzati rendelete**

**a 2025. évi költségvetési gazdálkodás átmeneti szabályairól**

Egyek Nagyközség Önkormányzat Képviselő-testülete az államháztartásról szóló 2011. évi CXCV. tv. 25. §-a alapján az alábbi rendeletet alkotja:

**1. §**

A rendelet hatálya kiterjed az Egyek Nagyközség Önkormányzata Képviselő-testület, valamint a fenntartása alá tartozó valamennyi költségvetési szerv gazdálkodására.

**2. §**

(1) Képviselő-testület felhatalmazza a polgármestert, hogy a 2025. évi költségvetési rendelet hatályba lépéséig az önkormányzat 2025. évi gazdálkodásának folyamatosságát az önkormányzat 2024. évi költségvetés módosított előirányzatának szintjén biztosítsa.

(2) Az önkormányzat bevételeinek beszedése a 2024. évben tervezett szinten történik a 2025. évi költségvetési rendelet elfogadásáig. Az önkormányzat kiadásainak területén új forrás megállapítására, bevonására a 2024. évben tervezett kiadási jogcímeken túli kötelezettség vállalásra, új feladat indítására az (1) bekezdésben foglalt felhatalmazás nem terjed ki.

**3. §**

Az átmeneti időszakban folytatott gazdálkodási tevékenység a 2025. évi költségvetés részét képezi, beépül a 2025. évi költségvetésbe.

**4. §**

Ez a rendelet 2025. január 1-jén lép hatályba, és rendelkezései az önkormányzat 2025. évi költségvetését megállapító rendelet hatályba lépésével egyidejűleg hatályát veszti.

Egyek, 2024. december 11.

|  |  |
| --- | --- |
| Dr. Miluczky Attila  polgármester | Csepreginé Kocsis Nóra  jegyző |

A rendelet kihirdetve: 2024. 12.11.

|  |  |
| --- | --- |
|  | Csepreginé Kocsis Nóra  jegyző |